《临池作》
明代·朱诚泳

凿破苍苔地，引来寒溜长。中有碧荷盘，红莲净以芳。

薰风扇炎熇，赤日回朱光。披襟坐钓石，高柳阴生凉。

诗成复浩歌，对酒成疏狂。恣我一朝乐，焉知人事忙。

邀宾时共适，临流飞羽觞。洒然万虑清，援琴调宫商。

地僻绝喧杂，世事浑相忘。兹盟幸无爽，终岁来徜徉。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。